CELEX: 
Language: et
Date: 2008-07-15 00:00:00
Title: 2008/507/ET: Euroopa Parlamendi otsus, 24. aprill 2007 , Euroopa Kutseõppe Arenduskeskuse 2005. eelarveaasta eelarve täitmisele heakskiidu andmise kohta#Euroopa Parlamendi resolutsioon, 24. aprill 2007 , tähelepanekutega, mis on Euroopa Kutseõppe Arenduskeskuse 2005. eelarveaasta eelarve täitmisele heakskiidu andmist käsitleva otsuse lahutamatu osa

15.7.2008   
            
            
               ET
            
            
               Euroopa Liidu Teataja
            
            
               L 187/78
            
         
      EUROOPA PARLAMENDI OTSUS,
   24. aprill 2007,
   Euroopa Kutseõppe Arenduskeskuse 2005. eelarveaasta eelarve täitmisele heakskiidu andmise kohta
   (2008/507/EÜ)
   EUROOPA PARLAMENT,
   võttes arvesse Euroopa Kutseõppe Arenduskeskuse 2005. rahandusaasta lõplikke raamatupidamisaruandeid (1);
   võttes arvesse kontrollikoja aruannet Euroopa Kutseõppe Arenduskeskuse 2005. eelarveaasta raamatupidamise aastaaruande kohta koos keskuse vastustega (2);
   võttes arvesse nõukogu 27. veebruari 2007. aasta soovitust (5711/2007 – C6-0080/2007);
   võttes arvesse EÜ asutamislepingut, eriti selle artiklit 276;
   võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (3) eriti selle artiklit 185;
   võttes arvesse nõukogu 10. veebruari 1975. aasta määrust (EMÜ) nr 337/75 Euroopa Kutseõppe Arenduskeskuse loomise kohta (4), eriti selle artiklit 12a;
   võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (5) eriti selle artiklit 94;
   võttes arvesse kodukorra artiklit 71 ja V lisa;
   võttes arvesse eelarvekontrollikomisjoni raportit ja tööhõive ja sotsiaalkomisjoni arvamust (A6-0097/2007),
   
               1.
            
            
               annab heakskiidu Euroopa Kutseõppe Arenduskeskuse direktori tegevusele keskuse 2005. eelarveaasta eelarve täitmisel;
            
         
               2.
            
            
               esitab oma tähelepanekud allpool toodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Kutseõppe Arenduskeskuse direktorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seeria).
            
         
      
         
            President
         
         Hans-Gert PÖTTERING
         
      
      
         
            Peasekretär
         
         Harald RØMER
         
      
   
   
      (1)  ELT C 266, 31.10.2006, lk 28.
   
      (2)  ELT C 312, 19.12.2006, lk 60.
   
      (3)  EÜT L 248, 16.9.2002, lk 1. Määrust on muudetud määrusega (EÜ, Euratom) nr 1995/2006 (ELT L 390, 30.12.2006, lk 1).
   
      (4)  EÜT L 39, 13.2.1975, lk 1. Määrust on viimati muudetud määrusega (EÜ) nr 2051/2004 (ELT L 355, 1.12.2004, lk. 1).
   
      (5)  EÜT L 357, 31.12.2002, lk 72.
   
      
         EUROOPA PARLAMENDI RESOLUTSIOON,
      24. aprill 2007,
      tähelepanekutega, mis on Euroopa Kutseõppe Arenduskeskuse 2005. eelarveaasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      võttes arvesse Euroopa Kutseõppe Arenduskeskuse 2005. rahandusaasta lõplikke raamatupidamisaruandeid (1);
      võttes arvesse kontrollikoja aruannet Euroopa Kutseõppe Arenduskeskuse 2005. eelarveaasta raamatupidamise aastaaruande kohta koos keskuse vastustega (2);
      võttes arvesse nõukogu 27. veebruari 2007. aasta soovitust (5711/2007 – C6-0080/2007);
      võttes arvesse EÜ asutamislepingut, eriti selle artiklit 276;
      võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (3) eriti selle artiklit 185;
      võttes arvesse nõukogu 10. veebruari 1975. aasta määrust (EMÜ) nr 337/75 Euroopa Kutseõppe Arenduskeskuse loomise kohta, (4) eriti selle artiklit 12a;
      võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (5) eriti selle artiklit 94;
      võttes arvesse kodukorra artiklit 71 ja V lisa;
      võttes arvesse eelarvekontrollikomisjoni raportit ja tööhõive ja sotsiaalkomisjoni arvamust (A6-0097/2007),
      
                  A.
               
               
                  arvestades, et kontrollikoda märkis, et ta on saanud piisava kinnituse selle kohta, et 31. detsembril 2005 lõppenud eelarveaasta raamatupidamise aastaaruanded on usaldusväärsed ning nende aluseks olevad tehingud on koos tehtud reservatsiooniga seaduslikud ja korrakohased;
               
            
                  B.
               
               
                  arvestades, et Euroopa Parlament andis 27. aprillil 2006. aastal heakskiidu keskuse direktori tegevusele keskuse 2004. eelarveaasta eelarve täitmisel (6) ning heakskiidu andmise otsusele lisatud resolutsioonis muu hulgas:
                  
                              —
                           
                           
                              märkis, et keskus peab tagama aruandluse terviklikkuse ning selle, et kogu tegevust, sealhulgas töötajate söökla ostu- ja müügitehinguid, kontrollitaks nõuetekohaselt;
                           
                        
                              —
                           
                           
                              oli mures seoses eeskirjade eiramisega, mida kontrollikoda täheldas lepingute sõlmimise menetluses; võtab teadmiseks keskuse poolt võetud meetmed tagamaks, et sellised eeskirjade eiramised ei kordu; kutsub keskust üles tagama pakkumise tehnilise kirjelduse ja konkurentsieeskirjade range kohaldamine;
                           
                        
                              —
                           
                           
                              rõhutas vajadust õigluse, avatuse ja läbipaistvuse järele töölevõtmisel;
                           
                        
            Üldised punktid, mis puudutavad enamikku ELi asutusi, mille eelarve täitmisele on nõutav eraldi heakskiidu andmine
      
                  1.
               
               
                  on seisukohal, et ühenduse asutuste üha suurenev arv ja teatud asutuste tegevus ei tundu sobivat kokku üldise poliitilise raamistikuga ja mõne asutuse volitused ei vasta alati liidu tegelikele vajadustele ega kodanike ootustele ning märgib, et üldiselt ei ole asutustel alati hea kuvand ja ajakirjandus ei näita neid alati heas valguses;
               
            
                  2.
               
               
                  palub seepärast komisjonil määratleda üldise poliitilise raamistiku uute ühenduse asutuste loomiseks ja esitada enne iga uue asutuse loomist kulutõhususe uuringu ning kanda hoolt, et eri asutuste tegevus ei kattuks omavahel ega teiste Euroopa organisatsioonide volitustega;
               
            
                  3.
               
               
                  palub kontrollikojal esitada arvamuse kulutõhususe uuringu kohta enne otsuse tegemist Euroopa Parlamendis;
               
            
                  4.
               
               
                  palub komisjonil esitada iga viie aasta järel uuringu iga olemasoleva asutuse lisaväärtuse kohta; palub kõikidel asjaomastel institutsioonidel mõne asutuse lisaväärtusele negatiivse hinnangu andmise korral võtta vajalikke meetmeid selle asutuse volituste ümbersõnastamise või asutuse sulgemise teel;
               
            
                  5.
               
               
                  peab reguleerivate asutuste arvu suurenemist arvestades kahetsusväärseks, et läbirääkimised Euroopa Liidu reguleerivate asutuste ühtset raamistikku käsitleva institutsioonidevahelise kokkuleppe eelnõu üle pole veel lõppenud, ning palub komisjoni vastavatel osakondadel teha kontrollikojaga kooskõlastatult kõik endast oleneva selleks, et kõnealune kokkulepe kiiresti sõlmitaks;
               
            
                  6.
               
               
                  märgib, et komisjoni vastutus eelarve eest nõuab asutuste tihedamat sidumist komisjoniga; palub komisjonil ja nõukogul astuda kõik vajalikud sammud selleks, et anda komisjonile 31. detsembriks 2007 reguleerivate asutuste järelevalveorganites blokeeriv vähemus ning sätestada uute asutuste loomisel sellise vähemuse olemasolu algusest peale;
               
            
                  7.
               
               
                  palub kontrollikojal lisada oma aastaaruandesse täiendava peatüki kõikide asutuste kohta, mille eelarve täitmisele komisjoni raamatupidamisaruannete raames on nõutav heakskiidu andmine, et saada selgem ülevaade ELi vahendite kasutamise kohta asutuste poolt;
               
            
                  8.
               
               
                  tuletab meelde põhimõtet, mille kohaselt kõik ühenduse asutused, olenemata sellest, kas nad saavad toetust või mitte, peavad saama eelarve täitmisele Euroopa Parlamendi heakskiidu isegi juhul, kui nende asutamisakti kohaselt on olemas eelarve täitmist kinnitav asutus;
               
            
                  9.
               
               
                  palub kontrollikojal viia kõikide asutuste suhtes läbi tulemusauditid ja esitada aruanded vastavatele parlamendikomisjonidele, sh eelarvekontrollikomisjonile;
               
            
                  10.
               
               
                  märgib, et asutuste arv üha kasvab, ning arvestades komisjoni poliitilist vastutust asutuste tegevuse eest, mis ületab kaugelt logistilist toetust, on ametite loomise ja järelevalve eest vastutavatel komisjoni peadirektoraatidel veel suurem vajadus töötada välja ühine lähenemisviis asutustele; on seisukohal, et pragmaatiline viis edasiliikumiseks komisjoni ühise lähenemisviisi poole kõikides asutustega seotud küsimustes oleks samalaadne struktuur sellega, mille asutused moodustasid koordineerimiseks asjaomaste peadirektoraatide raames;
               
            
                  11.
               
               
                  palub komisjonil parandada haldus- ja tehnilist toetust asutustele, võttes arvesse ühenduse halduseeskirjade ja tehniliste probleemide üha suuremat keerukust;
               
            
                  12.
               
               
                  märgib, et üheski ühenduse asutuses ei ole distsiplinaarorganit, ning palub komisjonil astuda vajalikud sammud tagamaks, et selline mehhanism kiiresti luuakse;
               
            
                  13.
               
               
                  tervitab märkimisväärseid edusamme asutuste omavahelises koordineerimistegevuses, mis võimaldab neil lahendada korduvaid probleeme ning muudab koostöö komisjoni ja Euroopa Parlamendiga tõhusamaks;
               
            
                  14.
               
               
                  on seisukohal, et mitme asutuse ühise tugiteenistuse loomine, mille eesmärk on muuta nende arvutipõhised finantsjuhtimissüsteemid komisjoni vastavate süsteemidega ühilduvaks, on meede, mida tuleks edasi arendada ja laiendada;
               
            
                  15.
               
               
                  kutsub asutusi üles parandama oma koostööd ja võrdlevat hindamist vastava valdkonna osalistega; nõuab tungivalt, et komisjon võtaks kõik meetmed, mida ta peab vajalikuks, et aidata asutustel parandada oma kuvandit ja suurendada nende tegevuse nähtavust;
               
            
                  16.
               
               
                  palub komisjonil esitada ettepaneku asutuste iga-aastase aruandluse vormi ühtlustamiseks ja töötada välja tulemuslikkuse näitajad, mis võimaldaksid nende tõhusust võrrelda;
               
            
                  17.
               
               
                  palub asutustel esitada iga aasta algul tulemuslikkuse näitajad, mille alusel oleks võimalik neid hinnata;
               
            
                  18.
               
               
                  kutsub asutusi üles kasutama üha enam SMART-eesmärke, mis peaksid kaasa tooma eesmärkide realistlikuma planeerimise ja rakendamise;
               
            
                  19.
               
               
                  nõustub kontrollikojaga, et komisjon kannab vastutust ka asutuste (finants)juhtimise eest; seetõttu nõuab tungivalt, et komisjon teostaks järelevalvet eri asutuste juhtimise üle ning vajadusel annaks juhiseid ja abi, eriti seoses pakkumismenetluste nõuetekohase läbiviimisega, töölevõtmiskorra läbipaistvusega, usaldusväärse finantsjuhtimisega (alakulutamine ja ülepaisutatud eelarve) ning eelkõige sisekontrolli raamistikku käsitlevate eeskirjade nõuetekohase kohaldamisega;
               
            
                  20.
               
               
                  on seisukohal, et asutuste panus peaks nende tööprogrammides väljenduma tegevust iseloomustavates ja mõõdetavates mõistetes ning vajalikul määral tuleks arvesse võtta komisjoni sisekontrollistandardeid;
               
            Spetsiifilised punktid
      
                  21.
               
               
                  palub keskusel vältida 2005. eelarveaastaga sarnase olukorra kujunemist, kus kulukohustuste assigneeringute kasutusmäär oli 90 % ja maksete assigneeringute kasutusmäär umbes 85 %; tuletab meelde, et tegevuskulude assigneeringud olid siiski alakasutatud (tühistati15 % kulukohustuste assigneeringutest, 20 % maksete assigneeringutest ja 15 % ülekantud assigneeringutest), eriti pärast lepingute sõlmimise menetluse ümberkorraldamist;
               
            
                  22.
               
               
                  palub keskusel oma tegevust paremini kavandada ning parandada järelevalvet kogu aasta lõikes; sellega seoses tuletab meelde kontrollikoja märkust, et keskus ei ole kasutusele võtnud tegevuspõhist juhtimist, kuigi keskuse finantseeskirjades on selle rakendamine ette nähtud, et tagada tulemuslikkuse parem järelevalve;
               
            
                  23.
               
               
                  palub keskusel kõrvaldada tema kasutatavas raamatupidamistarkvaras (FIBUS) esinevad puudujäägid, kuna see süsteem ei võimalda blokeerida aegunud kohustusi, selles kasutatav maksekorralduste elektroonilise allkirjastamise menetlus ei vasta kehtivatele õigusaktidele ja tehingute jälgimine selles süsteemis on keeruline;
               
            
                  24.
               
               
                  nõuab eelarvevahendite käsutaja ja peaarvepidaja ülesannete lahususe põhimõtte täielikku rakendamist, et vältida sellise olukorra tekkimist nagu 2005. aastal, mil osa peaarvepidaja ülesannetest täideti osakondades, mille eest vastutab eelarvevahendite käsutaja;
               
            
                  25.
               
               
                  võtab teadmiseks, et keskus viitab oma vastuses asjaolule, et vastuvõetud meetmed tagavad nüüd menetluste korrakohasuse ja on seetõttu veendunud, et keskus rakendab kontrollikoja soovitusi, eelkõige kuna 2006. aasta sügisel ei leidnud siseauditi teenistus uusi eeskirjade eiramise juhtumeid ja kinnitas, et keskuse võetud meetmed on andnud soovitud tulemuse;
               
            
                  26.
               
               
                  palub keskusel kiiremas korras sooritada riskianalüüsi, määratleda järelkontrollide laadi ja sageduse ning koostada juhtimismenetluste ja sisekontrollisüsteemide kirjeldused;
               
            
                  27.
               
               
                  palub keskusel kiiremas korras määratleda personali kaebustega tegeleva komitee täpsed ülesanded, kusjuures komitee ei tohiks mingil juhul ületada oma volitusi;
               
            
                  28.
               
               
                  nõuab, et keskus kohaldaks tavapärast töölevõtmise korda, et vältida samasuguse olukorra tekkimist nagu 2005. aastal, kus oluline juhtiv ametikoht täideti sisekonkursi teel, samal ajal kui väliskonkursi tulemusel oleks saadud rohkem kandidaate;
               
            
                  29.
               
               
                  tunneb muret asjaolu pärast, et kontrollikoda avastas lepingute kontrollimisel väga palju eeskirjade eiramisi – kuuest lepingust ei esinenud eeskirjade eiramisi (7) vaid ühes; nõuab keskuselt selle korralduses ja pakkumismenetlustes leitud puuduste kõrvaldamist;
               
            
                  30.
               
               
                  on seisukohal, et keskus peaks ühtlustama oma lähenemist IT-küsimustele, eelkõige veebi- ja siseveebilehtede loomisel, ja et praegune killustatus põhjustab tehnilisi riske ja ülemääraseid kulusid;
               
            
                  31.
               
               
                  ergutab keskust jätkama pingutusi teabeedastuse parandamiseks, et tagada avalikkuse parem teavitatus oma tegevusest.
               
            
         (1)  ELT C 266, 31.10.2006, lk 28.
      
         (2)  ELT C 312, 19.12.2006, lk 60.
      
         (3)  EÜT L 248, 16.9.2002, lk 1. Määrust on muudetud määrusega (EÜ, Euratom) nr 1995/2006 (ELT L 390, 30.12.2006, lk 1).
      
         (4)  EÜT L 39, 13.2.1975, lk 1. Määrust on viimati muudetud määrusega (EÜ) nr 2051/2004 (ELT L 355, 1.12.2004, lk. 1).
      
         (5)  EÜT L 357, 31.12.2002, lk 72.
      
         (6)  ELT L 340, 6.12.2006, lk 63.
      
         (7)  Rakendatava menetluse või pakkumist esitama kutsutud taotlejate valikut ei põhjendatud, valikute kohta koostatud dokumendid olid ebapiisavad.